OpenLLM-France/wikimedia huggingface dataset:
# Francesco Navarrini

Francesco Navarrini (Cittadella, 26 de desembre de 1855 - Milà, 21 de febrer de 1923) va ser un cantant d'òpera italià, de la corda de baix.

## Trajectòria

El primer estre de cant que va tenir Navarrini fou Giuseppe Felix, després es traslladà a Milà per a perfeccionar-se sota la direcció de Carlo Borroni. Debutà el 1878 a Treviso, on interpretà el paper del duc Alfonso de Lucrezia Borgia de Donizetti. A continuació va començar a teatres segundaris. El 1880 anà al teatre Regio de Torí. La temporada de 1881-82 va cantar al teatre São Carlos de Lisboa al Portugal. Va debutar a La Scala de Milà el 1885 a costat de Francesco Marconi en La Favorite de Donizetti i Il Profeta, de Meyerbeer. Se'n recorden els rols de l'Inquisidor en el Don Carlo, el Ramfis en l'Aida, (1884) i Ludovico en l'Otello (1887), tots de Verdi.
Al cim del seu èxit, el 1887 va ser convidat al Teatre de Drury Lane a Londres i l'any després a l'Òpera Reial de Covent Garden. El seu paper de Sparafucile en Rigoletto i Leporello en Don Giovanni no van rebre bona crítica i va tornar a La Scala el 1888. Va continuar a Itàlia tot i compaginar amb rols a París al Teatre de la Gaîté, a Madrid i a Buenos Aires. El 1898 va participar en l'estrena italiana d'Els mestres cantaires de Nuremberg per Arturo Toscanini en la temporada de 1898-99. Malgrat uns primers indicis d'ocàs de la seva veu, al pas del segle continua recollint grans èxits a Sevilla (1895), Barcelona (1897, 1898 fins 1907). Va fer un gir amb la companyia de Pietro Mascagni als Estats Units i el Canadà el 1902. Des de 1894 va actuar regularment a Sant Petersburg, Moscou i Odessa a Rússia.
Amb un concert de comiat al Teatre Mariïnski de Sant Petersburg, Navarrini abandonà l'escena el 1914. Es va retirar a Rossano Veneto. Va Morir a Milà el 23 (o 21) de febrer de 1923.

## Discografia

Queden unes gravacions fetes per la discografia italiana Fonotipia (1904-1926), a les quals es pot admirar les seves capacitats i talents, tot i ser gravades quan la seva veu ja havia passat l'acme:
* «La Calunia» (àudio) (en italià). Il Barbiere di Siviglia (Rossini). Fonotipia, 1907.
* «Vieni la mia vendetta… Qualunque sia l'evento» (àudio) (en italià). Lucrezia Borgia (Donizetti). Fonotipia, 1907.
* «Ella giammai m'amo» (àudio) (en italià). Don Carlo (Verdi). Fonotipia, 1907.

## Referències

* ↑ Alcunes fonts citen 1853 com any de naixement: Kutsch, Karl-Josef; Riemens, Leo. Grosses Sängerlexikon (en alemany). IV. Múnic: K.G. Saur, p. 2492. ISBN 978-3598115981.
* 1 2 3 4 5 6 Faustini, Piero. «Navarrini, Francesco». A: Dizionario Biografico degli Italiani. Vol. 78. Treccani, 2013 [Consulta: 17 gener 2019].
* ↑ Fort, Sylvain; Dermoncourt, Bertrand (dir.). «Navarrini, Francesco (1855-1923)». A: Tout Verdi. Groupe Robert Laffont, 2013. ISBN 978-2-221-14013-0 [Consulta: 17 gener 2019].
* ↑ Gran enciclopedia de la música clásica. (en castellà). volum III. Madrid: Sarpe, 1980, p. 915. ISBN 84-7291-226-4.
# Forum Iulii

«Forum Iulii» té aquests significats:
* Nom antic de Frejús
* Ciutat romana del Vèneto, vegeu Forum Julium
# Free to air

El tipus d'emissió free-to-air (FTA) és el que utilitzen els canals de televisió o ràdio per tal que qualsevol persona pugui accedir-hi sense necessitat de pagar res.
Es diferencia del free-to-view (FTV), perquè no emet de manera encriptada ni restringida geogràficament.

## Referències

* ↑ «Definition of free to air TV». PC Mag. [Consulta: 24 octubre 2021].
* ↑ "A-Z Of Satellite TV: F" What Satellite & Digital TV October 2012 pp37
# Free as a Bird

Free as a Bird ("Lliure com un ocell") és el títol d'una cançó, un senzill i un vídeo realitzat per The Beatles el desembre del 1995 com a part de la promoció del llançament del documental The Beatles Anthology i de l'àlbum Anthology 1, que incloïa aquest tema.

## Història

És una peça inacabada composta originalment per John Lennon pels volts del 1977 a Nova York. Després de la mort de Lennon, i en l'ocasió del documental que explicava la carrera dels Beatles, Yoko Ono va permetre que Paul McCartney, Ringo Starr i George Harrison l'acabessin, convertint-se així en la primera cançó del grup editada després de la seva dissolució, l'any 1970.

## Versió dels Beatles

La producció de la versió final es va fer entre febrer i març de 1994 a Sussex, Anglaterra. Segons va declarar en entrevistes, el grup va tractar de no pensar que Lennon era mort i va fer com si es tractés d'una cançó que els havia deixat perquè l'acabessin mentre que ell estava de vacances.
La cançó té un arranjament clàssic dels Beatles, a base de bateria, guitarres (acústiques i elèctriques), baix i piano. L'enregistrament s'assembla a la cançó de Tom Petty and the Heartbreakers Into the Great Wide Open produïda i coescrita per Jeff Lynne de la Electric Light Orchestra, que va coproduir Free As A Bird.
S'acaba amb un aire lleugerament psicodèlic incloent ukelele i la veu de John Lennon.

## Llista de cançons

* Vinil (7) R6422
* Free as a Bird - 2:42
** Composició original de John Lennon; versió dels Beatles arranjada per McCartney, Harrison i Starkey.
** Produïda per Lennon, McCartney, Harrison, Starkey i Jeff Lynne.
* Christmas Time (Is Here Again) - 3:02
** Per Lennon, McCartney, Harrison i Starkey.
** La música va ser gravada el 28 de novembre del 1967 en els Estudis EMI de Londres. Les salutacions van ser gravades el 6 de desembre de 1966 en els mateixos estudis.
* CD CDR6422
* Free as a Bird - 4:26
* I Saw Her Standing There - 2:51
** Per McCartney i Lennon. Gravada l'11 de febrer de 1963 en els Estudis EMI de Londres. Produïda per George Martin.
** Aquesta versió va ser gravada abans de la versió més coneguda llançada en el L.P. Please Please Me.
* This Boy - 3:17
** Per Lennon i McCartney. Gravada el 17 d'octubre de 1963 en els Estudis EMI de Londres. Produïda per George Martin.
** Es tracta de dues versions incompletes (preses 12 i 13) on Paul i John riuen en dues ocasions.
* Christmas Time (Is Here Again) - 3:02
# Francesc Mas i Piquet

Francesc Mas i Piquet (Barcelona, 13 de gener de 1916 - Barcelona, 23 de febrer de 1998) fou un futbolista català de les dècades de 1930 i 1940.

## Trajectòria

Fou un extrem esquerre format a la Penya Saprissa, l'equip encarregat de formar els futurs jugadors del RCD Espanyol. Posteriorment jugà a un club de Sarrià i al CE Europa fins que el 1939 ingressà al primer equip blanc-i-blau. Jugà tres temporades a l'Espanyol, fins al 1942, disputant 49 partits de lliga i marcant 11 gols. Guanyà el Campionat de Catalunya i la Copa d'Espanya el 1940. En aquesta darrera competició fou l'autor del gol de la victòria (3-2 al Reial Madrid) en el minut 110 de la pròrroga. El 1942 fitxà pel Granada CF, on jugà 46 partits de lliga i marcà 8 gols a primera divisió. També jugà 4 partits amb la selecció catalana de futbol els anys 1941 i 1942, en els quals marcà dos gols.

## Referències

* ↑ «Adiós a otro histórico». Mundo Deportivo, 26-02-1998. [Consulta: 20 gener 2013].
* ↑ «Mas». Mundo Deportivo, 30-06-1940. [Consulta: 20 gener 2013].
* ↑ «Francisco MAS». hallofameperico, 15-05-2009. [Consulta: 20 gener 2013].
* ↑ Closa, Antoni; Jaume Rius. Selecció Catalana de Fútbol: nou dècades d'història. Editorial Jaume Rius, 1999. ISBN 8492294434.

## Enllaços externs

* Perfil a BDFutbol
# Francisco Parreño Granados

Francisco Parreño Granados (Còrdova, 16 de juny de 1949) és un exfutbolista espanyol de la dècada de 1970 i posteriorment entrenador.

## Trajectòria

Nascut a Andalusia, la seva carrera esportiva transcorregué majoritàriament a clubs del País Valencià. Es formà al futbol base del Reial Betis, però debutà en categoria absoluta a l'Hèrcules CF a tercera divisió el 1968. Amb el mateix club ascendí i debutà a segona divisió la temporada 1970-71. L'any 1971 fitxà pel RCD Espanyol, però no arribà a disputar partits oficials, essent cedit al Girona FC i al CF Badalona. La temporada següent fitxà pel Rayo Vallecano a segona divisió. Després jugà dos anys al CE Alcoià a tercera divisió, i al Recreativo de Huelva, novament a segona. Acabà la seva carrera com a futbolista novament al CE Alcoià i al CF Gandia.
Un cop retirat, començà la seva carrera d'entrenador al CE Alcoià. A les comarques valencianes també entrenà equips modestos com el Rayo Ibense, Ontinyent CF, CD Eldenc, CF Gandia i Llevant UE B. La màxima categoria en la qual entrenà fou segona divisió B, on dirigí nombroses entitats, com per exemple el Gimnàstic de Tarragona, FC Cartagena, Córdoba CF, CD Mensajero, Real Avilés, Águilas CF, Talavera CF i AD Alcorcón

## Referències

* 1 2 3 4 5 «Fitxa a BDFutbol». BDFutbol. [Consulta: 9 gener 2017].
* ↑ «Parreño y Tanko al Gerona». Mundo Deportivo, 06-08-1971. [Consulta: 9 gener 2017].
* ↑ «El españolista Parreño cedido al Badalona». Mundo Deportivo, 05-02-1972. [Consulta: 9 gener 2017].
* ↑ «Paco Parreño vuelve a los banquillos». Radio Alcoi, 31-12-2014. [Consulta: 9 gener 2017].
* ↑ «Paco Parreño abandona el Rayo Ibense». Ibi Noticias, 06-02-2015. [Consulta: 9 gener 2017].
* 1 2 «Entrenador». BDFutbol. [Consulta: 9 gener 2017].
* ↑ «Parreño, recibido con pintadas». La Voz de Talavera, 06-07-2004. [Consulta: 9 gener 2017].

## Enllaços externs

* Francisco Parreño Granados a BDFutbol
* Francisco Parreño Granados Fitxa com a entrenador a BDFutbol
# Frank Harlan Freedman

Frank Harlan Freedman (Springfield, 15 de desembre de 1924 - Springfield, 21 d'agost de 2003) fou un Jutge de Districte dels Estats Units del Tribunal de Districte dels Estats Units pel Districte de Massachusetts.

## Educació i carrera

Nascut a Springfield, Massachusetts, Freedman fou un lloctinent en l'Armada dels Estats Units durant Segona Guerra Mundial, de 1943 a 1946. El 1949 es va graduar en dret a Boston, i un any més tard es va treure un màster a la mateixa escola. Va treballar al sector privat entre 1950 i 1968, i va treballar a l'Ajuntament de Springfiel entre 1960 i 1967. El 1963 va esdevenir ajudant general de l'advocat estatal de Massachusetts i Cap del Oficina de Springfield de 1963 a 1967. Entre 1968 i 1972 fou alcalde del mateix municipi.

## Servei judicial federal

El 14 d'agost de 1972, Freedman va ser nomenat pel President Richard Nixon per ocupar un seient al Tribunal de Districte dels Estats Units pel Districte de Massachusetts, per tal de cobrir la baixa del jutge Levin H. Campbell. Freedman va ser confirmat pel Senat dels Estats Units el 12 d'octubre de 1972, i va rebre la seva comissió el 17 d'octubre de 1972. Va servir com a jutge de 1986 a 1992 i com a jutge sènior des del 1992 fins a la seva mort, el 21 d'agost de 2003, a Springfield.

## Referències

* 1 2 3 «ELECTION WINNERS» (en anglès). The Bridgeport Post, 08-11-1967. [Consulta: 24 abril 2021].
# Fuco Gómez

Fuco Gómez (Ouselle, Becerreá, 9 de juliol de 1895 - l'Havana, 9 de gener de 1972) fou un escriptor i polític gallec.
Residí la major part de la seva vida a Cuba, on hi va arribar el 1913. Autodidacta, participà activament en activitats polítiques de la colònia gallega i començà a escriure en publicacions com Galicia, Heraldo de Galicia i Ecos de Galicia defensant la independència de Galícia i la llengua gallega. Participà en la constitució de les primeres organitzacions polítiques gallegues, com la Irmandade Galega da Habana el 1917, el Partido Autonomista Galego del 1919, la Xuntanza Nacionalista Galega de 1920 i el Comité Revoluzonareo Arredista Galego, de carácter independentista gallec. Per a la Xuntanza Nacionalista Galega dirigí la publicació Tierra Gallega.
Quan es proclamà la Segona República tornà a Galícia amb l'objectiu de defensar l'independentisme, però fracassà, ja que la majoria de galleguistes el consideraven un aventurer.
Entre els anys 1941 i 1960 dirigí la revista mensual Patria Galega. Fuco Gómez publicà gareibé cinquanta obres.

## Obra

* Grafía galega, 1926 (assaig)
* O idioma dos animás. Opúscaro de enxebreza, 1937 (novel·la)

## Enllaços externs

* Biografia d'ADIGAL Arxivat 2007-09-14 a Wayback Machine.
# Fucsina àcida

La fucsina àcida (també anomenada Violeta Àcida 19 i C.I. 42685) és un colorant acídic magenta. La fórmula química és C20H17N3Na2O9S3. La fucsina àcida s'utilitza en histologia, en les tincions de Gram - de Van Gieson, i en el colorant tricròmic de Mallory. Aquest mètode s'utilitza freqüentment en seccions de teixits animals per distingir entre el múscul i el col·lagen.

## Resultats

Utilitzant fucsina àcida, el múscul es tenyeix de vermell, i el col·lagen de verd o blau, depenent del colorant que se seleccioni.
* Col·lagen: Blau fosc.
* Musculatura: Ataronjat
* Cromatina Roig, groc opac.

## Referències

* ↑ Lillie, Ralph Dougall (1977). H. J. Conn's Biological stains (9th ed.). Baltimore: Williams & Wilkins. p. 692.
* ↑ Holman, W. L «"The use of Decolorized Acid Fuchsin as an Acid Indicator in Carbohydrate Fermentation Tests with some Remarks on Acid Production by Bacteria"». Journal of Infectious Diseases. 15: 227–233, 1914. DOI: 10.1093/infdis/15.1.227.
* ↑ Jocelyn H. Bruce-Gregorios, M.D.: Histopathologic Techniques, JMC Press Inc., Quezon City, Philippines, 1974. ISBN 971-11-0853-4
* https://web.archive.org/web/20040808031916/http://pb.merck.de/servlet/pb/show/1278220/105231es.pdf
# Frank Yallop

Frank Yallop (Watford, 4 d'abril de 1964) és un exfutbolista canadenc de la dècada de 1990.
Fou 52 cops internacional amb la selecció del Canadà.
Pel que fa a clubs, destacà a Ipswich Town i Tampa Bay Mutiny.
Un cop retirat fou entrenador:
* 2001-2003: San Jose Earthquakes
* 2004-2006: Canadà
* 2006-2007: Los Angeles Galaxy
* 2008-2013: San Jose Earthquakes
* 2013-2015: Chicago Fire
* 2016-2017: Phoenix Rising

## Referències

* ↑ Record at FIFA Tournaments Arxivat 2015-02-17 a Wayback Machine. – FIFA
* ↑ Frank Yallop a National-Football-Teams.com (anglès)
* ↑ Profile – Canada soccer
* ↑ «Yallop Named Men's World Cup Team Head Coach». Canadian Soccer Association, 16-12-2003 [Consulta: 1r març 2013]. Arxivat 3 de novembre 2013 a Wayback Machine. «Còpia arxivada». Arxivat de l'original el 2013-11-03. [Consulta: 13 abril 2019].
* ↑ «Galaxy hire former Earthquakes coach Yallop». ESPN FC, 07-06-2006 [Consulta: 1r març 2013].
* ↑ «Coach Frank Yallop’s steady style guiding San Jose Earthquakes to unprecedented start». The Mercury News, 01-05-2012 [Consulta: 4 gener 2019].
* ↑ CanadaSoccer.com with a profile of the national team's head coach
# Freya Allan

Freya Allan (Oxfordshire, 6 de setembre de 2001) és una actriu anglesa, més coneguda pel seu paper principal de Princesa Ciril·la de Cintra a la sèrie de Netflix The Witcher. També va interpretar la jove Sam en la pel·lícula del 2021 Gunpowder Milkshake i la versió jove de La Vídua a la sèrie de televisió Into the Badlands.

## Primers anys i educació

Freya Allan va néixer a Oxfordshire, Anglaterra, i va assistir a la Headington School d'Oxford. Freya va continuar la seva educació artística a l'Escola Nacional de Cinema i Televisió a Beaconsfield, Buckinghamshire, on, com a part dels seus estudis d'actuació, va protagonitzar els dos curtmetratges de Bluebird i The Christmas Tree. Allan va estudiar a la Universitat d'Arts de Bournemouth, on va interpretar el paper de Linda al curtmetratge Captain Fierce.

## Carrera

Amb el paper principal de Princesa Ciri (nom complet: Ciril·la Fiona Elen Riannon de Cintra), Freya protagonitza, al costat de Henry Cavill, l'adaptació de Netflix de The Witcher, una sèrie dramàtica de fantasia creada per Lauren Schmidt Hissrich creada a partir de la sèrie de llibres The Witcher de l'escriptor polonès Andrzej Sapkowski. Freya va viure a Budapest, Hongria durant 8 mesos, mentre la sèrie estava sent filmada. Allan ha protagonitzat la segona temporada de The Witcher, que es es va produir a Londres a la primeria del 2020, i debutà el 2021.

## Filmografia

| Any | Títol | Paper | Notes |
| 2017 | Bluebird | Danny | Curtmetratge |
| 2017 | The Christmas Tree | Noia arbre de Nadal | Curtmetratge |
| 2017 | Captain Fierce | Linda | Curtmetratge |
| 2018 | Into the Badlands | Minerva jove | 1 episodi |
| 2019 | The War of the Worlds | Mary | 1 episodi |
| 2019–present | The Witcher | Ciri | Paper protagonista; 8 episodis |
| 2021 | Gunpowder Milkshake | Eva jove | Pel·lícula |
| 2020 | The Third Day | Karli | Mini-sèrie; 5 episodis |

## Premis i nominacions

| Any | Premi | Categoria | Obra nominada | Resultat | Ref |
| 2021 | Premis Saturn | Millor actuació per part d'un actor jove en una sèrie de televisió | The Witcher | Nominada | |

## Referències

* 1 2 «Princess Cirilla of Cintra on Netflix’s The Witcher: Who is the actress Freya Allan?». monstersandcritics.com.
* ↑ «Who is The Witcher’s Freya Allan?» (en anglès). unitedagents.co.uk.
* ↑ «Why Ciri from the Witcher looks so familiar» (en anglès). looper.com.
* ↑ «Who is Freya Allan, the actress cast to play The Witcher's princess warrior Ciri?» (en anglès), 11-10-2018. [Consulta: 27 desembre 2019].
* ↑ «Interview with Freya Allan» (en anglès). [Consulta: 27 desembre 2019].
* ↑ Smith, Josh. «The Witcher’s Anya Chalotra and Freya Allan on plot spoilers, body image and Henry Cavill» (en anglès). [Consulta: 27 desembre 2019].
* ↑ Otterson, Joe; Otterson, Joe. «‘The Witcher’ Renewed for Season 2 at Netflix Ahead of Series Premiere» (en anglès), 13-11-2019. [Consulta: 27 desembre 2019].
* ↑ «The Saturn Awards and The Academy of Science Fiction Fantasy and Horror», 14-08-2021. Arxivat de l'original el 2021-08-14. [Consulta: 17 abril 2022].
# Francois van Knibbergen

Francois van Knibbergen (La Haia, 1596 - La Haia, 1670) fou un pintor barroc neerlandès, de l'Edat d'Or neerlandesa especialitzat en paisatge.

## Biografia

Segons Arnold Houbraken va participar en un concurs de pintura amb Jan van Goyen i Jan Porcellis. De les tres pintures acabades, la realitzada per Porcellis va ser considerada la millor obra.
D'acord amb RKD va ser alumne a la Haia de Michiel van den Sande d'Utrecht, amb el qual va viatjar a Roma el 1614. Es trobava a Utrecht el 1615 i es va convertir en un membre de la Confraria Pictura a la Haia el 1629. La seva filla Catharina també es va convertir en una pintora de paisatges.

## Referències

* ↑ Knipbergen, van Goijen, and Parselles mentioned a De groote schouburgh der Nederlantsche konstschilders en schilderessen (1718) by Arnold Houbraken, courtesy of the Digital library for Dutch literature (neerlandès)
* ↑ «François van Knibbergen» (en neerlandès). RKD. [Consulta: 10 març 2016].
# Funció de Crenel

En matemàtiques, la funció de crenel (o funció merlet) és una funció discontínua periòdica P (x) definida com a 1 per a x pertanyent a un interval donat, i 0 per fora de la mateix. Es pot presentar com a diferència entre dues funcions esglaó de Heaviside d'amplitud 1. Es fa servir en cristal·lografia per explicar les irregularitats en l'ocupació de llocs atòmics per àtoms donats en sòlids, com ara estructures de domini periòdic, on algunes regions estan enriquides amb àtoms i altres estan buides.
Matemàticament
    $P(x)={\begin{cases}1,&x\in [-\Delta /2,\Delta /2],\\0,&x\notin [-\Delta /2,\Delta /2],\end{cases}}$
Els coeficients de la seva sèrie de Fourier són:
    $P_{k}(\Delta ,x)={\frac {\exp(2\pi i\,kx)\sin(\pi k\Delta )}{\pi k}}=\Delta \cdot \mathrm {sinc} (\pi k\Delta )\cdot \mathrm {e} ^{2\pi i\,kx}.$
amb la funció sinc.

## Referències

* ↑ Petříček, V.; Van Der Lee, A.; Evain, M. «On the use of crenel functions for occupationally modulated structures» (en anglès). Acta Crystallographica Section A, 51(4), 1995, pàg. 529. DOI: 10.1107/S0108767395000365.
* ↑ Malliakas, Christos D. Charge Density Waves and Structural Modulations in Polytelluride Compounds (en anglès). ProQuest, 2008, p. 30–31. ISBN 978-0-549-61737-2.
# Froncysyllte

Froncysyllte (pronunciació anglesa: /ˌvrɒŋkəˈsʌlteɪ/; pronunciació gal·lesa: [vrɔŋkəˈsəɬte]), col·loquialment Fron, és un poble de Wrexham County Borough, Gal·les, a les vores riu Dee i del canal de Llangollen. Està situat a la carretera principal A5, que va des de Londres fins a Holyhead. Pertany a la comunitat de Llangollen Rural.
El nom deriva del gal·lès bron (amb lenició a fron), que aquí significa un turó, juntament amb el nom Cysyllte, un dels antics municipis de la parròquia de Llangollen. L'ortografia anglicitzada Vroncysyllte va ser utilitzada habitualment fins a mitjans del segle xx.

## Història

Froncysyllte està situat en el paisatge agrícola de la vall de Llangollen, però inicialment es va desenvolupar durant el segle xix com a poblament de cases pels treballadors de les pedreres, dels forns de calç, i de les fàbriques de maons i rajoles. El poble va ser construït en un aflorament de calcària sota diverses pedreres. Encara que les indústries tradicionals de l'àrea ja han desaparegut, encara té una rica arqueologia industrial.
Entre les fites deixades als voltants de Froncysyllte pel desenvolupament industrial es troba l'Aqüeducte de Pontcysyllte, declarat Patrimoni de la Humanitat, que va ser construït per Thomas Telford el 1795 per fer creuar el Canal de Llangollen per sobre del riu Dee entre els pobles de Froncysyllte i Trevor.

## Referències

* ↑ Vale of Llangollen, Clwyd-Powys Archaeological Trust
* ↑ Dee Valley, Froncysyllte to Newbridge Arxivat 2010-12-19 a Wayback Machine., Wrexham County Borough Council Planning

## Enllaços externs

* BBC North East Wales, Froncysyllte Arxivat 2012-03-13 a Wayback Machine.
* www.geograph.co.uk : Fotos de Froncysyllte i els voltants
# Fromezey

Fromezey és un municipi francès situat al departament del Mosa i a la regió del Gran Est. L'any 2007 tenia 60 habitants.

## Demografia
### Població

El 2007 la població de fet de Fromezey era de 60 persones. Hi havia 26 famílies, de les quals 8 eren unipersonals (4 homes vivint sols i 4 dones vivint soles), 9 parelles sense fills i 9 parelles amb fills.
La població ha evolucionat segons el següent gràfic:
Habitants censats

### Habitatges

El 2007 hi havia 31 habitatges, 27 eren l'habitatge principal de la família, 1 era una segona residència i 3 estaven desocupats. 30 eren cases i 1 era un apartament. Dels 27 habitatges principals, 25 estaven ocupats pels seus propietaris, 1 estava llogat i ocupat pels llogaters i 1 estava cedit a títol gratuït; 2 tenien tres cambres, 5 en tenien quatre i 20 en tenien cinc o més. 26 habitatges disposaven pel capbaix d'una plaça de pàrquing. A 11 habitatges hi havia un automòbil i a 13 n'hi havia dos o més.

### Piràmide de població

La piràmide de població per edats i sexe el 2009 era:
Piràmide de població de Fromezey el 2009 :
| Homes | Edats | Dones |
| 0 | 95 o + | 0 |
| 0 | 90 a 94 | 0 |
| 0 | 85 a 89 | 0 |
| 4 | 80 a 84 | 0 |
| 0 | 75 a 79 | 0 |
| 4 | 70 a 74 | 4 |
| 0 | 65 a 69 | 0 |
| 0 | 60 a 64 | 0 |
| 0 | 55 a 59 | 0 |
| 0 | 50 a 54 | 0 |
| 4 | 45 a 49 | 4 |
| 0 | 40 a 44 | 0 |
| 8 | 35 a 39 | 4 |
| 0 | 30 a 34 | 4 |
| 4 | 25 a 29 | 4 |
| 0 | 20 a 24 | 0 |
| 8 | 15 a 19 | 0 |
| 4 | 10 a 14 | 4 |
| 0 | 5 a 9 | 4 |
| 4 | 0 a 4 | 4 |

## Economia

El 2007 la població en edat de treballar era de 47 persones, 37 eren actives i 10 eren inactives. De les 37 persones actives 34 estaven ocupades (22 homes i 12 dones) i 3 estaven aturades (1 home i 2 dones). De les 10 persones inactives 5 estaven jubilades, 2 estaven estudiant i 3 estaven classificades com a «altres inactius».

### Activitats econòmiques

L'únic establiment que hi havia el 2007 era d'una empresa de construcció.
L'únic servei als particulars que hi havia el 2009 era una fusteria.
L'any 2000 a Fromezey hi havia 4 explotacions agrícoles.

## Poblacions més properes

El següent diagrama mostra les poblacions més properes.

## Referències

* ↑ «Population et logements par commune depuis le recensement de 1962 (1961 pour les Dom) à 1999» (en francès). INSEE. Arxivat de l'original el 5 desembre 2008.
* ↑ Logement, 1968-2007
* ↑ «Population par sexe et âge quinquennal de 1968 à 1999» (en francès). http://www.recensement-2007.insee.fr:+ INSEE. [Consulta: 13 juliol 2010].
* ↑ Emploi et population active 1999 et 2007
* ↑ Créations et stock d'établissements par commune en 2009
* ↑ Nombre d'équipements des services aux particuliers
* Résumé statistique Fitxa resum de dades estadístiques de Fromezey a l'INSEE.
* Évolution et structure de la population Fitxa amb el detall de dades de Fromezey a l'INSEE
* France par commune Arxivat 2012-01-11 a Wayback Machine. Dades detallades de tots els municipis de França accessibles a partir del mapa.